《次韵庸斋纳凉一首》
宋代·王阮

招提竹钥不曾关，容我追凉突兀间。
石甃阴生寒水玉，天灯烁兀火云山。
葛巾当昼何庸脱，葵扇非秋却暂闲。
所愧岑参聊尔耳，强将诗与少陵班。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。